דרדסים (סרט)

דרדסים (באנגלית: Smurfs) הוא סרט קולנוע קומי-מוזיקלי אמריקאי בהנפשה ממוחשבת ולייב אקשן, אשר הופק על ידי Paramount Animation והונפש על ידי Cinesite. הסרט מבוסס על סדרת הקומיקס "הדרדסים" שנכתבה על ידי פייר קוליפור, כאשר הוא בוים על ידי קריס מילר ונכתב על ידי פאם ברדי.

מפיקי הסרט הם ראיין האריס, ג'יי בראון, טיראן סמית' וריהאנה, כאשר האחרונה מככבת בסרט בתור קולה של דרדסית. צוות המדבבים המקורי כולל גם את ניק אופרמן, נטשה ליון, ג'יי. פי. קרליאק, דן לוי, איימי סדריס, ניק קרול, ג'יימס קורדן, אוקטביה ספנסר, האנה וודינגהאם, סנדרה או, אלכס וינטר, בילי לורד, שולו מרידואניה, קורט ראסל וג'ון גודמן.

הסרט יצא לאקרנים בארצות הברית ב-18 ביולי 2025 בהפצת סרטי פרמאונט.

 מדבבים 
שם הדמותמדבב/ת באנגליתמדבב/ת בעבריתהערותדרדסיתריהאנהליהי טולדנודרדסבאג'ון גודמןדב רייזרקןניק אופרמןיורם יוספסברגאח של דרדסבאגרגמלג'יי. פי. קרליאקאיציק סיידוףאיציק סיידוף דיבב את גרגמל בסדרת הטלוויזיה המקורית ובשני סרטי הלייב-אקשן.רזאמלתומר שרוןאחיו הקטן של גרגמלאמא פוטנטשה ליוןדקלה הדרג’ואלדן לויסהר עודאיעובד של רזאמליפורסם בהמשךאיימי סדריסיפורסם בהמשךמפלצתניק קרולשרון כהןדרדס שום שםג'יימס קורדןגילן שחףדרדס שחסר לו קטע משלו ומנסה למצוא אותו.אסמודיוסאוקטביה ספנסרציפי שביטציפי שביט דיבבה את דרדסית בסדרת הטלוויזיה המקורית.ג’זבתהאנה וודינגהאםלירון דרורי אלידימוקסיסנדרה אולירון דרורי אלידיבר כוחאלכס וינטרניל שמירדאגניבילי לורדכפיר מדניצקיבר מוחשולו מרידואניהפז פרלרוןקורט ראסליריב קוקהאח של דרדסבא וקן

 הפקה 
 רקע ופיתוח 
סרטי פרמאונט ו-Nickelodeon Movies, בשיתוף המפיק ג'ורדן קרנר, תכננו בשנות האלפיים לפתח סרט הנפשה שיהיה מבוסס על סדרת הקומיקס "הדרדסים" שנכתבה על ידי פייר קוליפור. הפיתוח בוטל לאחר שסרטי סוני הנפשה רכשה את הזכויות לקומיקס והפיקה את הסרטים באורך מלא "הדרדסים", "הדרדסים 2" ו"דרדסים: הכפר האבוד".

בפברואר 2022 דווח שהבעלים של מותג הדרדסים הסכימו לשתף פעולה עם Paramount Animation ו-Nickelodeon Movies להפקת מספר סרטי הנפשה שיתבססו עליו. עוד נודע שהסרט הראשון יהיה מוזיקלי, שפאם ברדי תכתוב אותו ושההפקה אמורה להתחיל מאוחר יותר באותה שנה. ביוני 2022 הוכרז שקריס מילר יביים את הסרט. באפריל 2023 נודע שריהאנה תדבב בסרט את דרדסית ושהיא תכתוב ותבצע שירים מקוריים עבורו. ריהאנה היא גם אחת ממפיקות הסרט יחד עם ראיין האריס, ג'יי בראון וטיראן סמית'.

 דיבוב 
באפריל 2024 הוכרז שבנוסף לריהאנה ידבבו בסרט ניק אופרמן, נטשה ליון, ג'יי. פי. קרליאק, דן לוי, איימי סדריס, ניק קרול, ג'יימס קורדן, אוקטביה ספנסר, האנה וודינגהאם, סנדרה או, אלכס וינטר, בילי לורד, שולו מרידואניה, קורט ראסל וג'ון גודמן.

 הנפשה 
הסרט מונפש בהנפשה ממוחשבת על ידי Cinesite בוונקובר. ההנפשה של הסרט היא בהשראת סדרת הקומיקס המקורית. הרישומים של קוליפור היוו השראה לרוב מהבחירות היצירתיות שנלקחו עם מראה הסרט, כולל שילוב קווי פעולה ובועות מחשבה קומיות.

 הפצה 
בפברואר 2022 נודע שהסרט צפוי לצאת לאקרנים ב-20 בדצמבר 2024. באוגוסט 2022 פורסם שהקרנת הבכורה של הסרט נדחתה ל-14 בפברואר 2025, מפני שבחודש בו היה אמור לצאת הסרט במקור יוצא הסרט "סוניק – הסרט 3". באוקטובר 2024 תאריך הבכורה נדחה פעם נוספת ל-18 ביולי 2025.

 ביקורות 
באתר Rotten Tomatoes האחוז הממוצע של הביקורות החיוביות של המבקרים היה 21%, מספר הביקורות היה 89. קונצנזוס האתר סיכם שהסרט "מוזר ומשוגע בלי להיות מהנה במיוחד. הגרסה הזו של "דרדסים" היא פשוט לא הדרדס הכי מחודד בקלמר." ב-IMDb ציון הסרט הוא 4.3/10 על סמך 55 ביקורת מבקרים ו-69 דירוגי משתמשים. נתונים אלו מעידים על ביקורות שליליות או ממוצעות.

בביקורת באתר ynet נכתב כי מדובר ב"מוצר שעובר דרך פילטר שממחזר ומזקק אלמנטים בעייתיים... ואפילו ריהאנה לא עוזרת". ב"ישראל היום" נכתב כי הסרט הוא "מקושקש, רנדומלי ונטול כל מקוריות", ומורכב מרעיונות שנלקחו מסרטים אחרים. בעיתון הבריטי The Guardian תואר הסרט כ"סיפור חסר עניין וחסר השראה" וכדוגמה להנחה כי סרט ילדים אינו חייב לכלול עלילה מרתקת.

 פרסים ומועמדויות 
פרסתאריךקטגוריהעבורתוצאהמקורפרס בחירת הילדים של ניקלודיאון21 ביוני 2025שיר אהוב מסרט"Higher Love"

 קישורים חיצוניים 



 הערות שוליים 

קטגוריה:סרטי אנימציה של פרמאונט
קטגוריה:סרטי הדרדסים
קטגוריה:ריהאנה
קטגוריה:סרטים אמריקאיים משנת 2025
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטים מוזיקליים אמריקאיים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטים מצוירים למחצה